কৃষক নেতা অখিল গগৈ সহ 'কা' বিৰোধী অন্য নেতা সকলকো বিনা চৰ্তে মুক্তি দিয়াৰ লগতে অসমৰ পৰা নাগৰিকত্ব সংশোধনী আইন বাতিল কৰাৰ দাবীত আজি শিৱসাগৰ জিলাৰ উপায়ুক্তৰ কাৰ্যালয়ৰ সন্মুখত কৃষক মুক্তি সংগ্ৰাম সমিতিৰ উদ্যোগত আৰু শিৱসাগৰবাসী ৰাইজৰ সহযোগত এক অৱস্থান ধৰ্মঘট কাৰ্যসূচীৰ ৰূপায়ন কৰা হয়।
সংগঠনটোৰ শতাধিক কৰ্মীয়ে এই প্ৰতিবাদী কাৰ্যসূচীত "অখিল গগৈক মুক্তি দিয়ক", "কাৰাৰুদ্ধ "কা" বিৰোধী সকলো নেতাকে বিনা চৰ্তে মুক্তি দিয়ক", " নাগৰিকত্ব সংশোধনী আইন বাতিল কৰক", "চৰকাৰৰ দমন নীতি নচলিব" আদি বিভিন্ন শ্ল'গানেৰে উপায়ুক্তৰ কাৰ্যালয়ৰ সন্মুখ উত্তাল কৰি তোলে।
ছাত্ৰ মুক্তি সংগ্ৰাম সমিতিৰ কেন্দ্ৰীয় সাংগঠিক সম্পাদক পৰাশৰ কোঁৱৰে আঁত ধৰা প্ৰতিবাদী কাৰ্যসূচীত বামপন্থী যুৱ নেতা কনক গগৈয়ে অংশ গ্ৰহণ কৰি বিজেপি নেতৃত্বাধীন কেন্দ্ৰ আৰু ৰাজ্য চৰকাৰক তীব্ৰ ভৎৰ্সনা কৰে।
কনক গগৈয়ে কাৰাৰুদ্ধ হৈ থকা অখিল গগৈ সহ সকলো কাৰাবন্দী নেতাক শীঘ্ৰে মুক্তি দিবৰ বাবে দাবী জনায়।
শিৱসাগৰ ছোৱালী মহাবিদ্যালয়ৰ অৱসৰপ্ৰাপ্ত অধ্যাপক ৰণজিৎ তামুলীয়ে প্ৰতিবাদী কাৰ্যসূচীত অংশ গ্ৰহণ কৰি অখিল গগৈ সহ আন সকল কাৰাৰুদ্ধ নেতা ৰাষ্ট্ৰযন্ত্ৰৰ ষড়যন্ত্ৰৰ বলি হৈছে বুলি অভিযোগ কৰে। অৱসৰপ্ৰাপ্ত অধ্যাপক গৰাকীয়ে কেন্দ্ৰই জোঁৰকৈ অসমৰ ওপৰত জাপি দিব বিছৰা নাগৰিকত্ব সংশোধনী আইনে অসমীয়া জাতিৰ অস্তিত্ব বিপদাপন্ন কৰি পেলাব বুলিও লগতে কয়।
আনহাতে, কৃষক মুক্তি সংগ্ৰাম সমিতিৰ শিৱসাগৰ জিলা সমিতিৰ যুটীয়া সম্পাদক প্ৰণয় হাজৰিকাই একত্ৰিত সংগ্ৰামৰ জৰিয়তেহে অসমীয়া জাতি বাছিব বুলি কয়।
আজিৰ এই প্ৰতিবাদী কাৰ্যসূচীত দুলু হাজৰিকা, ৰাজীৱ লোচন বড়া, মানস দত্ত, ৰিতুমণি হাজৰিকা, সুৰভী বৰাকে আদি কৰি সংগঠনটোৰ বহু সংখ্যক নেতা কৰ্মীয়েও ভাষণ প্ৰদান কৰি একে মুখে কাৰাবন্দী নেতা সকলৰ মুক্তিৰ দাবী তোলে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
